खामियां पाए जाने पर टीम ने दो स्कूलों की 7 बसें बाउंड कीं
बठिंडा| हाइकोर्टके निर्देशानुसार सेफ स्कूल वाहन पॉलिसी को पूर्ण तौर पर लागू करवाने के लिए जिले की सेफ स्कूल वाहन कमेटी पूरी तरह से सक्रिय हो गई है। मंगलवार को जिला बाल सुरक्षा अफसर रवनीत कौर, जिला ट्रांसपोर्ट अफसर मनकंवल सिंह चहल, लीगल कम प्रोबेशन अफसर राजविंदर सिंह, पुलिस विभाग के सुखमंदर सिंह जिला ट्रांसपोर्ट अफसर जसवीर सिंह पर आधारित टीम ने 7 बसों को अनियमितता पाए जाने पर बाउंड किया। सेफ स्कूल वाहन कमेटी ने सेंट कबीर कॉन्वेंट सीसे सकूल और शिवालिक पब्लिक स्कूल भुच्चो मंडी की बसों का निरीक्षण करके किया। जिला बाल सुरक्षा अफसर रवनीत कौर ने बताया कि इससे पूर्व की गई चेकिंग के दौरान कई स्कूलों की अब तक 27 बसें बाउंड की जा चुकी हैं। इस पॉलिसी को प्राथमिक रूप में लागू करने के लिए जिले के सभी स्कूलों को इस पॉलिसी की गाइडलाइंस एवं प्रोफार्मा ई-मेल कर दिए गए हैं। अनेक स्कूलों की ओर से अपने स्कूलों की बसों संबंधी जानकारी जिला बाल सुरक्षा दफ्तर में प्रोफार्मा भरकर भेजी जा चुकी है। जिन बसों में कोई खामी पाई जा रही है, उन पर कार्रवाई करते हुए बसों को बाउंड किया जा रहा है।
hin_Deva hin_Deva